# Γέφυρα του Καρόλου

### Από τη Βικιπαίδεια, την ελεύθερη εγκυκλοπαίδεια

Η Γέφυρα του Καρόλου και η Παλαιά Πόλη

Η Γέφυρα του Καρόλου είναι μια φημισμένη και ιστορική γέφυρα στον ποταμό Μολδάβα στο κέντρο της Πράγας. Η κατασκευή της άρχισε το 1357 υπό την αιγίδα του βασιλιά Καρολου Δ' και τελείωσε στην αρχή του 15ου αιώνα. Ηταν η σημαντικότερη σύνδεση μεταξύ της Παλαιάς Πόλης και των παρακείμενων περιοχών μέχρι το 1841. Επίσης, η σύνδεση αυτή, «στέρεου-εδάφους», κατέστησε την Πράγα σημαντικό κόμβο στον εμπορικό δρόμο μεταξύ της Ανατολικής και της Δυτικής Ευρώπης. Η γέφυρα ονομάστηκε αρχικά «Πέτρινη Γέφυρα» ή «Η γέφυρα της Πράγας» και από το 1870 «Γέφυρα του Καρόλου».

Η γέφυρα έχει μάκρος 516 μέτρα και σχεδόν 10 μέτρα φάρδος, ενώ στηρίζεται σε 16 αψίδες. Η γέφυρα διακοσμείται με 30 αγαλμάτα και γλυπτά, τα περισσότερα από τα οποία χρονολογούνται από το 1700.

## [Επεξεργασία] Ιστορία

### [Επεξεργασία] Χτίζοντας τη γέφυρα

Η ανάγκη μιας νέας γέφυρας προέκυψε αφότου η παλαιά «Γέφυρα Judith», που χτίστηκε περίπου το 1170, καταστράφηκε από πλημμύρες το 1342. Η κατασκευή της νέας γέφυρας ξεκίνησε το 1357 και τελείωσε στην αρχή του 15ου αιώνα. Οι πύργοι στη γέφυρα υποβλήθηκαν σε μια εκτενή ανακαίνιση μεταξύ των ετών 1874 και 1883. Το 1890, μια καταστρεπτική πλημμύρα χτύπησε την Πράγα και προκάλεσε σοβαρές φθορές στη Γέφυρα του Καρόλου. Οι εργασίες επισκευής διήρκεσαν δύο έτη: η Γέφυρα ανοίχτηκε πάλι στις 19 Νοεμβρίου 1892. Το κόστος των επισκευών έφθασε τις 665.000 Κορόνες.

### [Επεξεργασία] 20ός αιώνας

Στην αρχή του 20ού αιώνα, στη Γέφυρα του Καρόλου γνώρισε μια απότομη άνοδο στην κυκλοφορία της. Στις 15 Μαΐου 1905 η γραμμή που εξυπηρετούσε την κυκλοφορία αλόγων αντικαταστάθηκε από μία γραμμή τραμ, η οποία με τη σειρά της αντικαταστάθηκε το 1908 με μία γραμμή για την κυκλοφορία λεωφορείων.

Μια βασική επισκευή της γέφυρας πραγματοποιήθηκε μεταξύ του 1965 και του 1978, βασισμένη σε μια συνεργασία μεταξύ διάφορων επιστημονικών και πολιτιστικών ιδρυμάτων. Η σταθερότητα των πυλώνων της γέφυρας ενισχύθηκε, όλες οι σπασμένες πέτρες αντικαταστάθηκαν, η άσφαλτος αφαιρέθηκε και η κυκλοφορία για τα οχήματα απαγορεύτηκε, ώστε να είναι προσιτή μόνο στους πεζούς. Η επισκευή κόστισε 50 εκατομμύρια κορώνες. Κατά τη διάρκεια της δεκαετίας του '90, άρχισε μια νέα ανακατασκευή. Από την αρχή της νέας χιλιετίας, οι περισσότεροι από τους εμπειρογνώμονες εμφανίστηκαν να συμφωνούν ότι η προηγούμενη ανακατασκευή δεν ήταν άψογη, αλλά αμφισβητήθηκε και η ανάγκη για περαιτέρω παρέμβαση στη γέφυρα. Εντούτοις, μετά από την καταστρεπτική πλημμύρα το 2002, η οποία προκάλεσε μόνο δευτερεύουσες ζημιές στη γέφυρα, αποφασίστηκε η επισκευή και σταθεροποίηση των δύο πυλώνων (αριθμός 8 και 9) από την πλευρά Μάλα Στράνα. Η ανακατασκευή θα τελειώσει το 2007, ενώ θα αποφευχθεί το κλείσιμο της γέφυρας.

## [Επεξεργασία] Αγάλματα στη γέφυρα

Η γέφυρα εχει 30, κυρίως μπαρόκ, αγάλματα. Τα περισσότερα δημιουργήθηκαν μεταξύ του 1683 και του 1714. Απεικονίζουν διάφορους αγίους προστάτες εκείνης της περιόδου. Οι πιο διάσημοι γλύπτες της εποχής συμμετείχαν στη διακόσμηση της γέφυρας. Με αφετηρία το 1965, όλα τα αγάλματα έχουν αντικατασταθεί συστηματικά από αντίγραφα και τα πρωτότυπα έχουν εκτεθεί στο lapidarium του Εθνικού Μουσείου.

## [Επεξεργασία] Εξωτερικές συνδέσεις

Τα Κοινά έχουν βίντεο και φωτογραφίες σχετικά με το άρθρο
Γέφυρα του Καρόλου

- A VR Panorama of Charles Bridge from the tower, on the "Old Town" side of the Vltava river.
- A webcam of the Charles Bridge
- Charles Bridge facts and photography

Ανακτήθηκε από "http://el.wikipedia.org../../../%CE%B3/%CE%AD/%CF%86/%CE%93%CE%AD%CF%86%CF%85%CF%81%CE%B1_%CF%84%CE%BF%CF%85_%CE%9A%CE%B1%CF%81%CF%8C%CE%BB%CE%BF%CF%85_a821.html"

Κατηγορίες: Πράγα | Γέφυρες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Česky
- Deutsch
- English
- Español
- Suomi
- Français
- עברית
- Magyar
- 日本語
- Nederlands
- ‪Norsk (bokmål)‬
- Polski
- Русский
- Slovenčina
- Српски / Srpski
- Svenska
- Türkçe